9 Νοεμβρίου 2017

**Ερωτήσεις που κατατέθηκαν από τα μέλη μας,**

**στον  Ειδικό Γραμματέα Διαχείρισης Ιδιωτικού Χρέους κ.Κουρμούση**

1. Ποια είναι η τυπική προϋπόθεση για να έχει μια επιχείρηση δικαίωμα υπαγωγής στον εξωδικαστικό μηχανισμό ρύθμισης οφειλών;

**1.α.** Μπορούν οι επιχειρήσεις που είναι κλειστές, έχουν τεθεί σε αδράνεια ή έχουν πτωχεύσει, να υπαχθούν στον μηχανισμό, έστω και εάν τα περιουσιακά στοιχεία της εταιρείας ή/και των συνοφειλετών είναι ικανά, ελάχιστα ή μηδενικά;

**1.β.** Μπορεί να ενταχθεί μία επιχείρηση που δεν έχει καμία κερδοφόρα χρήση, αλλά δείχνει ότι έχει καθαρή θέση; Τι σημαίνει καθαρή θέση; Μπορεί η κερδοφόρα χρήση να είναι η τρέχουσα(2017) και να ακολουθήσει η αίτηση υπαγωγής;

1. Ποιος ο ρόλος του συντονιστή, του πραγματογνώμονα και του συμβούλου;
2. Ποιοι είναι συνοφειλέτες και πως ευθύνονται έναντι του Δημοσίου, των Ασφαλιστικών Ταμείων, των Τραπεζών και τρίτων πιστωτών; (Ανάλυση ανά κατηγορία νομικού προσώπου).

**4.α.** Ποια ευθύνη και για πόσο χρονικό διάστημα έχει ο Διαχειριστής, που τα προσωπικά του περιουσιακά στοιχεία καλύπτουν μέρος της συνολικής οφειλής της εταιρείας και κατά την θητεία του πραγματοποιήθηκε και εγκρίθηκε το αίτημα υπαγωγής στον Εξωδικαστικό Μηχανισμό; Αν μετά την έγκριση υπαγωγής, παραιτηθεί και αναλάβει νέος διαχειριστής, που σταματάνε οι ευθύνες του παλαιού και ποιες βαρύνουν τον νέο;

**4.β.** Στην ρύθμιση μέσω του εξωδικαστικού μηχανισμού μπορούν να υπαχθούν οι ανεξόφλητες ληξιπρόθεσμες οφειλές των συνοφειλετών;

1. Τι είναι το ability to pay, για τον εξωδικαστικό μηχανισμό και αν σε αυτό συνυπολογίζονται τα έσοδα, οι οφειλές και οι εύλογες δαπάνες του συνοφειλέτη.

1. Ποιες οφειλές θα υπαχθούν στον εξωδικαστικό μηχανισμό;

**6.α.** Που θα μας χρησιμεύσει το ύψος της οφειλής σήμερα;

Που παίζουν ρόλο οι πληρωμές και η αύξηση της οφειλής, που δημιουργήθηκαν από 31/12/2016 έως σήμερα;

**6.β**. Οι παλαιές ρυθμισμένες σε 12-24 δόσεις οφειλές, μπορούν να ενταχθούν στην ρύθμιση του Εξωδικαστικού Μηχανισμού;

Οφειλές που δημιουργήθηκαν έως 31/12/2016, ρυθμίστηκαν και με συνέπεια εξυπηρετήθηκαν οι δόσεις της ρύθμισης το 2017 και έτσι μετακυλήθηκε το χρέος του 2016 στο οικονομικό έτος 2017, συμπεριλαμβάνονται στις 120 δόσεις που προβλέπει ο Εξωδικαστικός Μηχανισμός;

**6.γ.** Μονομερείς οφειλές της εταιρείας προς το Δημόσιο ή τα Ασφαλιστικά ταμεία ή τις Τράπεζες μπορούν να ενταχθούν;

**6.δ.** Στην ρύθμιση,μπορούν να ενταχθούν οφειλές από παλαιά δάνεια ΤΕΜΠΜΕ που έχουν εγγύηση του Δημοσίου, καταγγελμένα ή μη; Τι διαδικασία προβλέπεται για αντίστοιχα δάνεια που εκδόθηκαν από την Αγροτική Τράπεζα, λόγω του ειδικού καθεστώτος διαχείρισης της;

1. Τι συμβαίνει όταν το ύψος οφειλών προς το Δημόσιο δεν υπερβαίνει τις 20.000€;
2. Ποιες είναι οι βασικές ουσιαστικές προϋποθέσεις για να μην απορριφθεί η αίτηση;

Τι επίπτωση υπάρχει στο τελικό αποτέλεσμα, εάν:

-η παρούσα αξία των συνολικών πληρωμών υπολείπεται της αξίας ρευστοποίησης,

- η προοπτική της εταιρείας να ξεπεράσει τα οικονομικά προβλήματα και να υπάρξει ανάπτυξη μετά την ένταξη

της στον μηχανισμό, δεν αποδεικνύεται. Πως συνυπολογίζεται η άυλη αξία φήμης & πελατείας;

- η ρευστοποιήσιμη περιουσία της εταιρίας, των συνοφειλετών και των εγγυητών υπερκαλύπτει τη παρούσα

αξία της συμφωνίας.

1. Πόσο σημαντικό είναι ένα ρεαλιστικό και τεκμηριωμένο πλάνο βιωσιμότητας;

Είναι απαραίτητη η χρήση αριθμοδεικτών στην μελέτη βιωσιμότητας;

1. Αν η επιχείρηση τελικά κριθεί μη βιώσιμη, τι τυπικές αλλά και ουσιαστικές επιπτώσεις θα υπάρξουν;

Επισημαίνουμε ότι παρατηρήθηκαν πρόσφατα φαινόμενα όπου οι τράπεζες έγιναν επιθετικές και άρχισαν να καταγγέλλουν τις συμβάσεις και να σταματούν την χρηματοδότηση, μόλις αντιλήφθηκαν ότι οι επιχειρήσεις κατέθεσαν αίτηση υπαγωγής τους στον Εξωδικαστικό Μηχανισμό.

1. Μετά την υποβολή της αίτησης, ενημερώνονται όλοι οι πιστωτές στην Ελλάδα και το εξωτερικό και αποκτούν δικαίωμα πρόσβασης στα φορολογικά και τραπεζικά στοιχεία της εταιρείας και των συνοφειλετών;
2. Προκειμένου οι Μικρομεσαίες Επιχειρήσεις να πετύχουν την υπαγωγή τους στον Εξωδικαστικό Μηχανισμό και επειδή η διαχείριση της πλατφόρμας θέλει ειδικές γνώσεις, κατά την γνώμη σας είναι καλύτερα να απευθυνθούν σε σύμβουλο - οικονομολόγο, ή να προσπαθήσουν με ίδια μέσα;

Υπάρχουν εξειδικευμένα – διαπιστευμένα γραφεία που μπορούν να εμπιστευτούν τα μέλη μας;